Liis Aedmaa

**Liis Aedmaa** (aastani 2005 **Liis Allik**; sündinud 30. märtsil 1979) on eesti lavastaja ja dramaturg.

## Haridus
Ta lõpetas 1997. aastal Noarootsi Gümnaasiumi, 2002. aastal Tartu Ülikooli kunstiajaloolasena ja 2024. aastal EMTA Lavakunstikooli magistrantuuri lavastaja erialal.

On käinud Drakadeemia loovkirjutamiskooli kursusel, kus õppis näidendeid kirjutama.

## Töö
2013–2023 töötas ta Ugala teatris dramaturgina.

Alates 1. septembrist 2023 on ta Ugala teatri loominguline juht.

Ta on loonud Ugala teatris üksi ja koos Laura Võigemastiga autorilavastusi, teinud koos Marika Palmiga rännaklavastuse "Viljandi lood: Jaan".

Ta oli XX tantsupeo “Minu arm”(2019)  dramaturg.

## Lavastused Ugalas

* 2024 M. Lindman „Kartulimässajad“, lavastaja ja tõlkija
* 2024 I. McArthur, „Uhkus ja eelarvamus (justkui)“, lavastaja ja tõlkija (koos Laura Võigemastiga)
* 2023 T. Słobodzianek, „Meie klass“ lavastaja assistent
* 2021 Liis Aedmaa ja Laura Kalle, "Kui sa tuled, too mul lilli" (kaaslavastaja) 
* 2020 Liis Aedmaa ja Laura Kalle, „Kui me nüüd ei sure, ei sure me kunagi“, kuuldemäng koos Raadioteatriga 
* 2019 Liis Aedmaa ja Laura Kalle, "Kui me nüüd ei sure, ei sure me kunagi" (kaaslavastaja), Ugala
* 2017 Liis Aedmaa, "Emadepäev", autor-dramaturg, Ugala

## Töö dramaturgina

* 2022 Marika Palm/ Liis Aedmaa, „Viljandi lood: Jaan“, Ugala
* 2022 A. Dumas „Kolm musketäri“ dramatiseerija koos Tanel Jonase ja Laura Kallega, Ugala
* 2021 Liis Aedmaa ja Laura Kalle, "Kui sa tuled, too mul lilli" (koos Laura Kallega), Ugala
* 2019 Liis Aedmaa ja Laura Kalle, "Kui me nüüd ei sure, ei sure me kunagi" autor (koos Laura Kallega), Ugala
* 2018 H. Lofting, „Doktor Dolittle“,dramatiseerija,  Endla
* 2018 E. Lincklater, „Tuul kuu pealt“, dramatiseerija, Ugala
* 2017 lastenäidend „Lumekuninganna“, Ugala
* 2017 „Emadepäev“, Ugala
* 2016 H. Bergman, „Vanaema ja Issand Jumal“, dramatiseerija, Ugala
* 2016 Antoine de Saint-Exupéry, „Väike prints“, dramatiseerija, Teatri Kodu
* 2016 „Krimka!“, lavastusdramaturg, Ugala
* 2015 lastemuusikal „Hiired on hiired“, Ugala
* 2014 Raimond Valgre elust rääkiv näidend „Laul, mis jääb“ kaasautor koos Merle Karusoo, Jan Rahmani ja Piret Saul-Gorodiloviga
* 2014 C. Goldon, „Kahe isanda teener“, Ugala
* 2013 näidend „Pärlivedaja“, kaasautor koos Kätlin Padesaarega
* 2013 mononäidend „Külm lugu“, Monoteater
* 2013 näidend „Kormoranid ja karuputk“, Eesti Teatri Agentuuri näidendivõistlusel äramärgitud töö
* 2012 kriminäidend „Kui lapsed öös näevad und“, lugemine Baltoscandali OFF programmis

## Muu looming
Ta on tõlkinud näidendeid inglise ja rootsi keelest.

## Liikmesus
Ta on Eesti Teatriliidu ning Eesti Lavastajate ja Dramaturgide Liidu liige (2019).

## Tunnustus
* 2016 Ugala kolleegipreemia – südamega tehtud töö
* 2020 Eesti Rahvuskultuuri Fondi Kristi ja Siim Kallase fondi stipendium
* 2021 Viljandi linna teatripreemia – lavastuse "Kui sa tuled, too mul lilli" loomise eest 
* 2022 Eesti teatri aastaauhind – sõnalavastuse eriauhind koos Laura Kalle ning Mari-Liis Lille ja Priit Põldmaga (lähisuhtevägivalla dokumentaalne, süvitsiminev ja puudutav käsitlus)

## Isiklikku
Tema isa on Jaak Allik, tema vanavanemad on Olga Lauristin ja Hendrik Allik.

## Viited